Калі інвестар прыходзіць з прапановамі, якія павінны даць хуткі і значны эфект, то ён можа ўнесці іх ураду або кіраўніку дзяржавы. Так званая прыватызацыя зверху не выключана, і тады прэзідэнт нясе поўную адказнасць за змяненне формы ўласнасці таго ці іншага прадпрыемства. Пазіцыя кіраўніка дзяржавы ў гэтым пытанні вядомая. “Я проста так ніводнай цагліны нікому не аддам, таму што ў яе ўкладзена каласальная праца”, — нагадаў Аляксандр Лукашэнка.